అట్టాడ అప్పల్నాయుడు

అట్టాడ అప్పల్నాయుడు ప్రముఖ తెలుగు కథా రచయిత.

అట్టాడ అప్పల్నాయుడు ఉత్తరాంధ్రకు చెందిన కథా, నవలా రచయిత. ఇతడు పార్వతీపురం మన్యం జిల్లా, కొమరాడ మండలం గుమడ గ్రామంలో 1953వ సంవత్సరం ఆగష్టు 23వ తేదీన జన్మించాడు. కోటిపాం జిల్లాపరిషత్ హైస్కూలులో పదవ తరగతి వరకు చదువుకున్నాడు. ఆ సమయంలో శ్రీకాకుళ సాయుధ పోరాటం వైపు ఆకర్షితుడయ్యాడు. జననాట్యమండలిలో పనిచేశాడు. పార్వతీపురంలో ఇంటర్‌మీడియెట్ చదివాడు. జంఝావతి రిజర్వాయర్ నిర్మాణంలో కూలీగా పనిచేశాడు. నాగావళి వారపత్రికలో పనిచేశాడు. తరువాత బ్యాంక్ ఉద్యోగం సంపాదించుకున్నాడు.
శ్రీకాకుళ సాహితి
ఇతడు తన మిత్రులతో కలిసి శ్రీకాకుళ సాహితి అనే సంస్థను స్థాపించాడు. ప్రతి నెల సభలు, సమావేశాలు నిర్వహించాడు. జముకు అనే బులెటిన్‌ను ఈ సంస్థ తరఫున తీసుకువచ్చాడు. నాగావళి కథలు, వంశధార కథలు, జంఝావతి కథలు మొదలైన కథాసంకలనాలను సంస్థ తరఫున ప్రచురించాడు.

వీరి బహుళ నవల ఒక మహా ఉద్యమానంతర ప్రఙా జీవనాన్ని చక్కగా విశ్లేషించింది.
ఇతడు 100కి పైగా కథలు, నాలుగు నవలలు, కొన్ని నాటికలు వ్రాశాడు. తొలి రోజులలో శ్రీకాకుళోద్యమానికి ఆకర్షితుడై విప్లవ కథకుడిగా పేరు సంపాదించాడు. ఇతని నాటకం మడిసెక్క అన్ని భారతీయభాషలలోకి అనువదించబడింది. వరీనియా అనే కలంపేరుతో కథలు వ్రాసేవాడు. ఇతని రచనలు సృజన, అరుణతార, అంకితం, ప్రజాసాహితి, ఇండియాటుడే, ఆంధ్రజ్యోతి, ఆంధ్రప్రభ, పుస్తకం, యువత మందస, విపుల, ఆహ్వానం, వార్త, నూతన, ప్రజాశక్తి, ఆంధ్రమాలిక, సుప్రభాతం, నవ్య, రచన, జముకు, నాగావళి, చినుకు, స్వాతి మొదలైన పత్రికలలో ప్రచురింపబడ్డాయి. ఇతని రచనలు సమగ్రంగా అట్టాడ అప్పల్నాయుడు సాహిత్యం అనే పేరుతో మూడు సంపుటాలలో వెలువడింది.
కథలజాబితా

 అరణ్యపర్వం
 ఆకాశ కుసుమాలు
 ఊరచెరువు
 ఎంపిక
 ఒక పొట్టివాడు కొందరు పొడుగవాళ్ళు
 ఓ తోట కథ
 వేళ్ళు తెగిన..
 కొలతలు
 కో... బలి
 క్షతగాత్రగానం
 ఖండగుత్త
 గయిరమ్మ
 జీవనస్రవంతి 
 జ్ఞానోదయం
 డోర్ డెలివరీ
 తల్లీ కూతుళ్లు
 నిషాదము
 నేను...నేనే
 నేల... తల్లి
 పంచాయితీ నుయ్యి
 పంట
 పందెపు తోట
 పర్య వ్యవస్థ
 పాలగదిల పరిశినాయుడి వొంశం
 పునరావాసం
 పువ్వులకొరడా
 పోడు... పోరు
 ప్రజాకోర్టు
 ప్రత్యామ్నాయం
 ప్రయాణం
 బంధాలూ-అనుబంధాలూ
 బతికి చెడిన దేశం
 బారికోడు
 బుగతోడు గూడుబండి
 బెల్లం
 భద్రయ్య
 భోషాణం
 మనమెప్పుడో...
 మమకారం
 మార్కెట్ వాల్యూ
 మిసెస్ పార్వతీ ఈశ్వర్ రావ్
 యానగాలి
 యుద్ధం
 యువ శక్తి
 రివాజు
 రెండుప్రశ్నలే...
 వరదపాలు
 వల్మీకం
 వాళ్లు
 వెదుకులాట
 షా
 సందిగ్ధాకాశం
 సాహసం సేయరా
 సూతకం కబురు

కథాసంపుటాలు
 ఒక పొట్టివాడు...
 క్షతగాత్రగానం
 పోడు - పోరు
 ప్రత్యామ్నాయం
 బీల
నవలలు
 పునరావాసం
 ఉత్కళం
 అనగనగా ఒక రాజద్రోహం
 నూకలిస్తాను

 సంపాదకీయం 
 కథ 2017 (పుస్తకం)

పురస్కారాలు
 రావిశాస్త్రి రచనా పురస్కారం
 కథాకోకిల పురస్కారం
 జ్యేష్ట లిటరరీ అవార్డు
 పులుపుల శివయ్య స్మారక అవార్డు
 విశాలసాహితి పురస్కారం
 అధికార భాషాసంఘం పురస్కారం
పురిపండా అప్పలస్వామి స్పుర్తి పురస్కారం
కళారత్న పురస్కారం
ఆంధ్రప్రదేశ్ ఉగాది పురస్కారం
కొండేపూడి శ్రీనివాసరావు సాహితీ సత్కారం. 
2021: బహుళ నవలకు తెలుగు విశ్వవిద్యాలయ సాహితీ పురస్కారం (తెలుగు విశ్వవిద్యాలయం, 2023)
2023 వైఎస్ఆర్ లైఫ్ టైమ్ అవార్డుకు ఆంధ్రప్రదేశ్ ప్రభుత్వంచే ఎంపిక
2024 బలివాడ కాంతారావు పురస్కారం

బాధ్యతలు
 సాహిత్య అకాడమీ తెలుగువిభాగం సలహామండలి సభ్యులు
 కథానిలయం, శ్రీకాకుళం ట్రస్ట్ సభ్యులు
 ఉత్తరాంధ్ర రచయితల, కళాకారుల వేదిక (ఉరకవే) అధక్షులు

 బయటి లంకెలు 

 మూలాలు 

వర్గం:తెలుగు రచయితలు
వర్గం:1953 జననాలు
వర్గం:కళారత్న పురస్కార గ్రహీతలు
వర్గం:విజయనగరం జిల్లా రచయితలు
వర్గం:కొండేపూడి సాహితీ సత్కార గ్రహీతలు